pythainlp/thai-wiki-dataset-v4 huggingface dataset:
เลือดออกในปอด

เลือดออกในปอด  คือการที่มีการตกเลือดอย่างเฉียบพลันจากปอด ทางเดินหายใจส่วนบน หลอดลม หรือถุงลม หากปรากฎให้เห็นอาการได้มักเป็นในรายที่มีเลือดออกมากแล้ว อาการแรกเริ่มที่พบบ่อยคือการไอเป็นเลือด หากเป็นรุนแรงจะมีอาการขาดออกซิเจน ทำให้มีออกซิเจนในเลือดต่ำ และมีอาการเขียวคล้ำตามมา การรักษาควรต้องทำอย่างรวดเร็ว ซึ่งอาจประกอบด้วยการดูดเลือดออกจากหลอดลม การให้ออกซิเจน การช่วยหายใจด้วยแรงดันบวก และการแก้ไขโรคที่เป็นสาเหตุ เช่น ภาวะการแข็งตัวของเลือดผิดปกติ หรืออื่นๆ ในบางรายอาจจำเป็นต้องให้เลือดด้วย
เขตคันลูรังคาบีซายาอัน

เขตคันลูรังคาบีซายาอัน (ฮีลีไกโนน: Kabisay-an Nakatundan) หรือ เขตที่ 6 เป็นเขตหนึ่งของประเทศฟิลิปปินส์ ประกอบไปด้วย 6 จังหวัด ได้แก่ จังหวัดอักลัน, จังหวัดอันตีเก‎, จังหวัดคาปิซ‎, จังหวัดกีมารัส, จังหวัดอีโลอีโล‎ และจังหวัดเนโกรสโอกซีเดนตัล และ 2 นครที่มีประชากรอย่างสูง ได้แก่ บาโคโลด และอีโลอีโลซิตี ซึ่งเป็นศูนย์กลางของเขตนี้ ภาษาที่ใช้กันส่วนใหญ่คือภาษาฮีลีไกโนน ภาษาอักลัน ภาษาคาปิซ ภาษากินาไรอา และภาษาเซบัวโน เขตนี้มีพื้นที่ 20,794.18 ตารางกิโลเมตร ประชากร 7,536,383 คน เป็นเขตที่มีประชากรมากที่สุดของหมู่เกาะวิซายัส
ภูมิศาสตร์.
ประกอบด้วยเกาะปาไนย์และเกาะกีมารัส รวมไปถึงซีกตะวันตกของเกาะเนโกรส ติดกับทะเลซีบูยันทางทิศเหนือ, ทะเลวิซายันทางทิศตะวันออกเฉียงเหนือ, เขตกิตนางคาบีซายาอัน‎ทางทิศตะวันออก, ช่องแคบอีโลอีโลกับอ่าวปาไนย์ทางทิศใต้ และทะเลซูลูทางทิศตะวันตก
การแบ่งเขตการปกครอง.
ประกอบด้วย 6 จังหวัด, 2 นครที่มีประชากรสูงมาก, 14 นครทั่วไป, 117 เทศบาล และ 4,051 บารังไกย์
อิมมูโนโกลบุลินต่อ Rho(D)

อิมมูโนโกลบุลินต่อแอนติเจนโร (D)  เป็นยาอย่างหนึ่ง ใช้ป้องกันการเกิดภาวะภูมิไม่เข้ากันในระบบหมู่เลือดอาร์เอช ในกรณีที่มารดามีหมู่เลือดเป็นอาร์เอชลบ และใช้รักษาโรคเกล็ดเลือดต่ำชนิด ITP ในผู้ป่วยที่มีหมู่เลือดเป็นอาร์เอชบวก มักให้ขณะตั้งครรภ์และหลังตั้งครรภ์ หรือให้ในกรณีที่ผู้ป่วยที่มีหมู่เลือดอาร์เอชลบจำเป็นต้องได้รับเลือดหรือผลิตภัณฑ์ของเลือดที่เป็นหมู่อาร์เอชบวก วิธีให้ทำได้โดยฉีดเข้ากล้ามเนื้อหรือเข้าหลอดเลือดดำ ให้ครั้งหนึ่งสามารถออกฤทธิ์ได้ 2-4 สัปดาห์
โรคจากหมู่เลือดอาร์เอช

โรคจากหมู่เลือดอาร์เอช  หรือ ภาวะมีภูมิคุ้มกันต่ออาร์เอช แอนติเจน, หมู่เลือดอาร์เอชไม่เข้ากัน, โรคเม็ดเลือดแดงแตกจากหมู่เลือดอาร์เอช ฯลฯ เป็นโรคเม็ดเลือดแดงแตกในทารกอย่างหนึ่ง อาจมีอาการได้ตั้งแต่เล็กน้อยไปจนถึงรุนแรง และมักพบในบุตรคนที่สองหรือถัดๆ ไป ของมารดาที่มีหมู่เลือดอาร์เอชลบ และบิดามีหมู่เลือดอาร์เอชบวก ทำให้ทารกในครรภ์มีหมู่เลือดอาร์เอชบวก ระหว่างการคลอด มารดามีโอกาสได้รับเลือดของทารกเข้าไปในร่างกาย (จากที่แต่เดิมจะถูกกั้นไว้ด้วยเนื้อรก) ซึ่งเมื่อเกิดเหตุการณ์เช่นนี้จะทำให้มารดาสร้างภูมิคุ้มกันต่อแอนติเจนบวกของหมู่เลือดอาร์เอช หรือแอนติเจนดี เมื่อตั้งครรภ์บุตรคนถัดไปแล้วทารกในครรภ์มีหมู่เลือดอาร์เอชบวก แอนติบอดีของมารดาจะสามารถผ่านรกเข้าไปทำให้เกิดเม็ดเลือดแดงแตกได้ ทารกจะมีโลหิตจาง หากเป็นเล็กน้อยทารกจะสามารถมีชีวิตรอดได้ หลังคลอดจะมีโลหิตจางเล็กน้อยหรือปานกลาง และมีเม็ดเลือดแดงตัวอ่อนเป็นสัดส่วนสูงกว่าปกติ ส่วนในรายที่มีอาการรุนแรง ทารกอาจมีอาการซีดอย่างรุนแรง เกิดเป็นอีริโทบลาสโตซิส ฟีตาลิสได้ หากรุนแรงมากจะทำให้ทารกมีภาวะหัวใจวาย เกิดเป็นทารกบวมน้ำ และเสียชีวิตก่อนคลอดหรือขณะคลอดได้
สัญญาณและอาการ.
อาการของโรค Rh ได้แก่ น้ำคร่ำสีเหลือง และม้าม ตับ หรือหัวใจโต หรือการสะสมของของเหลวในช่องท้องของทารกในครรภ์
โรคจากหมู่เลือดอาร์เอชสามารถป้องกันได้โดยการให้ยาอิมมูโนโกลบูลินต่อแอนติเจนอาร์เอชกับมารดา ระหว่างการตั้งครรภ์ หรือทันทีหลังคลอด
เอสเอชวายโฟร์ตีเอต

SHY48 (อ่านว่า เอสเอชวายโฟร์ตีเอต) เป็นกลุ่มไอดอลหญิงจากประเทศจีนประจำเมืองเฉิ่นหยาง และเป็นวงน้องสาวลำดับที่ 3 ของกลุ่มไอดอลจีน SNH48 ก่อตั้งขึ้นในปี 2017 สังกัด Shanghai Star48 Culture & Media Co. Ltd. ปัจจุบันทางวงมีสมาชิกทั้งหมด 54 คน โดยแบ่งออกเป็นสองทีม ได้แก่ ทีม SIII และ ทีม HIII
เมื่อวันที่ 30 กรกฎาคม 2016 มีการประกาศถึงการก่อตั้งวง SHY48 จาก Silk Media ในงานคอนเสิร์ตครั้งที่ 3 ของวง SNH48 และมีการเปิดออดิชันภายในวันเดียวกัน จากนั้นมีการก่อตั้งโรงละครประจำวงในชื่อ "SHY48 Xingmeng Theater" ตั้งอยู่ในเมืองเฉิ่นหยาง เปิดตัวเมื่อวันที่ 12 มกราคม 2017 ต่อมาเมื่อวันที่ 1 กรกฎาคม 2017 ทางวงได้ประกาศหัวหน้าและรองหัวหน้าทีม SIII ซึ่งได้แก่ Liu Jiao และ Wang Shimeng ตามลำดับ จากนั้นทางวงได้ปล่อยซิงเกิลแรกออกมาในชื่อ 前行的力量  เมื่อวันที่ 15 กันยายน 2017
วันที่ 19 มกราคม 2019 ในระหว่างการจัดงาน SNH48 REQUEST TIME 5th Edition BEST 50 ได้มีการประกาศ SNH48 Group Grand Shuffle 2019 เกิดขึ้น ทำให้วง SHY48 ได้ยุติกิจกรรมของวงตั้งแต่นั้นมา โดยเมมเบอร์ของวงได้ย้ายไปยังวงพี่สาวต่างๆและได้ย้ายเมมเบอร์บางส่วนไปยังวงน้องสาววงใหม่ นั่นคือ IDOLS Ft
การจัดระบบ.
การเปลี่ยนแปลงสมาชิก.
นับตั้งแต่งานเปิดตัวครั้งแรกของ SHY48 ทางวงได้มีการคัดเลือกสมาชิกเข้ามาแล้วทั้งสิ้น 4 รุ่น โดยไม่นับสมาชิกที่ย้ายมาจากวงพี่น้อง
สโมสรฟุตบอลคาราบัก

สโมสรฟุตบอลคาราบัก หรือรู้จักกันในชื่อ คาราบัก ] เป็นสโมสรฟุตบอลอาชีพของประเทศอาเซอร์ไบจาน ปัจจุบันลงเล่นในอาเซอร์ไบจานพรีเมียร์ลีก สโมสรมีจุดเริ่มต้นจากเมืองอักดัม ซึ่งปัจจุบันกลายเป็นเมืองร้างอันเนื่องจากสงครามนากอร์โน-คาราบัค ทำให้ปัจจุบัน สโมสรนี้ตั้งอยู่ที่บากู เมืองหลวงของประเทศ
สโมสรก่อตั้งในปี ค.ศ. 1951 และเป็นหนึ่งในสมาชิกก่อตั้งอาเซอร์ไบจานพรีเมียร์ลีกในปี ค.ศ. 1992 หนึ่งฤดูกาลถัดมา พวกเขาคว้าแชมป์ลีกในประเทศสมัยแรก กลายเป็นสโมสรแรกที่มิได้ตั้งอยู่ในบากูที่สามารถคว้าแชมป์ลีกได้ คาราบักเป็น 1 ใน 2 สโมสรของอาเซอร์ไบจาน นอกเหนือจากเนฟต์ชีบากูที่ลงเล่นในพรีเมียร์ลีกทุกฤดูกาล
คาราบัก ลงเล่นที่อาเซอร์ซุนอารีนา และสนามกีฬาโตฟิก บาห์รามอฟ ในบากู ซึ่งเป็นสนามแข่งขันของฟุตบอลทีมชาติอาเซอร์ไบจานอีกด้วย
ในปี ค.ศ. 2014 พวกเขาคว้าแชมป์พรีเมียร์ลีกในรอบ 21 ปี โดยคาราบักชนะเลิศพรีเมียร์ลีก 5 สมัย และฟุตบอลถ้วยอาเซอร์ไบจานคัพ 6 สมัย คาราบักกลายเป็นสโมสรที่สองของอาเซอร์ไบจาน ที่สามารถเข้ารอบแบ่งกลุ่มในการแข่งขันระดับทวีปยุโรปได้ โดยเข้าแข่งขันยูฟ่ายูโรปาลีก รอบแบ่งกลุ่ม ฤดูกาล 2014–15 และกลายเป็นสโมสรแรกของประเทศ ที่ได้เข้าแข่งขันยูฟ่าแชมเปียนส์ลีก รอบแบ่งกลุ่ม ในฤดูกาล 2017–18
สนามแข่งขัน.
ก่อนหน้านี้เคยใช้สนามกีฬาโอลิมปิกกูซานลีที่กูซานลี จังหวัดอักนัมในนากอร์โน-คาราบัค ส่วนสนามกีฬาอิมารัต ซึ่งเป็นสนามเหย้าแห่งแรก ถูกทำลายในสงครามนากอร์โน-คาราบัค
ในปี ค.ศ. 2012 ได้เริ่มก่อสร้างอาเซอร์ซุนอารีนา สนามกีฬาเอนกประสงค์ในซูราคานิในบากู สนามมีจำนวน 5,800 ที่นั่ง สร้างเสร็จปี ค.ศ. 2015
สถิติผู้ชมสูงสุด เกิดขึ้นเมื่อวันที่ 27 กันยายน ค.ศ. 2017 การแข่งขันยูฟ่าแชมเปียนส์ลีก รอบแบ่งกลุ่ม นัดพบกับสโมสรฟุตบอลโรมา จำนวน 67,200 คน
เกียรติประวัติ.
คาราบักเป็นสโมสรแรกที่มิได้ตั้งอยู่ในบากูที่สามารถคว้าแชมป์ลีกได้ และเป็น 1 ใน 2 สโมสรของอาเซอร์ไบจานนอกเหนือจากเนฟต์ชีบากูที่ลงเล่นในพรีเมียร์ลีกทุกฤดูกาล 
 "ชนะเลิศ (1)": 1990
 "ชนะเลิศ (2)": 1988, 1990
 "ชนะเลิศ (1)": 1990
 "ชนะเลิศ (12):" 1993, 2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022/23, 2023/24, 2024/25
 "ชนะเลิศ (6):" 1993, 2005–06, 2008–09, 2014–15, 2015–16, 2016–17
 "ชนะเลิศ (1)": 1994
ลีอังดรู อัสซัมเซา

ลีอังดรู อัสซัมเซา (โปรตุเกส: Leandro Assumpção; เกิดวันที่ 3 กุมภาพันธ์ ค.ศ. 1986) เป็นนักฟุตบอลชาวบราซิล ลงเล่นในตำแหน่งกองหน้า ปัจจุบันเล่นให้กับมหาสารคาม เอสบีที ในไทยลีก 2
สโมสร.
เอสซีจี เมืองทอง ยูไนเต็ด.
ฤดูกาล 2560.
เมื่อวันพฤหัสบดีที่ 1 มิถุนายน พ.ศ. 2560 เอสซีจี เมืองทองได้เปิดตัวผู้เล่นที่เสริมทัพเข้าทีมในช่วงตลาดนักเตะเลกที่สอง หนึ่งในนั้นคือ ลีอังดรู อัสซัมเซา กองหน้าชาวบราซิลของทีม "กูปรีอันตราย" ศรีสะเกษ โดยได้มีการเปิดตัวชูผ้าพันคอที่สนาม เอสซีจี สเตเดียม
อัสซัมเซา ลงเล่นให้กับเอสซีจี เมืองทอง ยูไนเต็ด ในนัดที่บุกไปเสมอสุโขทัยที่สนามทุ่งทะเลหลวง 2–2 เมื่อวันที่ 18 มิถุนายน พ.ศ. 2560 ต่อมาวันที่ 21 มิถุนายน การแข่งขันช้าง เอฟเอคัพ รอบ 64 ทีมสุดท้าย อัสซัมเซาทำประตูแรกในสีเสื้อเมืองทอง นัดเอาชนะเมืองเลย ยูไนเต็ด 3–0 ที่เอสซีจีสเตเดียม ต่อมาวันที่ 25 มิถุนายน การแข่งขันไทยลีก เขาทำประตูขึ้นนำในนัดเปิดบ้านเอาชนะบีอีซี-เทโรศาสน 2–1 และในวันที่ 28 มิถุนายน เขาทำอีกสองประตู ในนัดเปิดบ้านพบทีมเก่า "ฉลามชล" ชลบุรี 3–1
วันที่ 5 กรกฎาคม อัสซัมเซาทำประตูในนัดบุกชนะนครราชสีมา มาสด้า 1–0 ที่สนามกีฬาเฉลิมพระเกียรติ 80 พรรษา ต่อมาวันที่ 9 กรกฎาคม เขาทำประตูในนัดเปิดบ้านเสมอ "ปราสาทสายฟ้า" บุรีรัมย์ ยูไนเต็ด 1–1 ต่อมาวันที่ 26 กรกฎาคม การแข่งขันโตโยต้า ลีกคัพ รอบ 32 ทีมสุดท้าย เขาทำประตูนัดเปิดบ้านชนะบางกอกกล๊าส 5-2 และในวันที่ 30 กรกฎาคม เขาทำแฮตทริกในนัดที่เอาชนะซุปเปอร์ พาวเวอร์ สมุทรปราการ 9–1 ที่ราชมังคลากีฬาสถาน
วันที่ 10 กันยายน อัสซัมเซาทำประตูในนัดเปิดบ้านชนะราชบุรี มิตรผล 3–0 ต่อมาวันที่ 17 กันยายน เขาทำอีกสองประตู นัดบุกชนะสุพรรณบุรีที่สนามกีฬากลางจังหวัดสุพรรณบุรี 4–1 และในวันที่ 27 กันยายน การแข่งขันช้าง เอฟเอคัพ รอบ 16 ทีมสุดท้าย เขาช่วยทำประตู เปิดบ้านเอาชนะลำปางไปได้ 5–0
วันที่ 1 ตุลาคม การแข่งขันโตโยต้า ลีกคัพ รอบ 16 ทีมสุดท้าย อัสซัมเซาทำประตูจากการยิงลูกโทษ นัดเปิดบ้านชนะแบงค็อก ยูไนเต็ด 2–1 ต่อมาวันที่ 11 ตุลาคม โตโยต้า ลีกคัพ รอบ 8 ทีมสุดท้าย เขาทำประตูขึ้นนำ ช่วยให้ทีมของเขาบุกชนะ "ปราสาทสายฟ้า" บุรีรัมย์ ยูไนเต็ด 2–0 ที่สนามไอ-โมบาย และในวันที่ 22 ตุลาคม เขาทำประตูตีเสมอการท่าเรือที่แพตสเตเดียม จบลงด้วยสกอร์ 1–1
และในวันที่ 18 พฤศจิกายน เขาทำประตูในนัดปิดฤดูกาล เปิดบ้านพบบางกอกกล๊าส 2–0
สถิติหลังจบฤดูกาล 2560 อัสซัมเซาทำประตูให้กับ "กิเลนผยอง" ทั้งหมด 18 ประตู แบ่งเป็นไทยลีก 13 ประตู, เอฟเอคัพ 2 ประตู และลีกคัพอีก 3 ประตู
แอร์ฟอร์ซ เซ็นทรัล.
วันที่ 19 มกราคม พ.ศ. 2561 อัสซัมเซาย้ายมาร่วมทีม "อินทรีทัพฟ้า" แอร์ฟอร์ซ เซ็นทรัล สโมสรน้องใหม่ที่เลื่อนชั้นจากไทยลีก 2 ต่อมาวันที่ 10 กุมภาพันธ์ พ.ศ. 2561 เขาทำประตูแรกให้กับสโมสรในนัดที่แอร์ฟอร์ซเปิดบ้านแพ้สุโขทัย 1-2 และวันที่ 18 มีนาคม เขาทำประตูที่สองในลีก ในนัดที่แอร์ฟอร์ซเปิดบ้านเสมอชัยนาท ฮอร์นบิล 2–2
อัสซัมเซาแยกทางกับสโมสรก่อนจบเลกแรก โดยเขาทำประตูให้กับแอร์ฟอร์ซเพียง 2 ประตู
นครราชสีมา มาสด้า.
ในเดือนพฤษภาคม พ.ศ. 2561 อัสซัมเซาได้ย้ายไปร่วมทีมนครราชสีมา มาสด้า โดยเขาจะสวมเสื้อหมายเลข 77 และได้ลงเล่นในเลกที่สองของฤดูกาล 2561 เขาทำประตูแรกให้กับสโมสรเมื่อวันที่ 17 มิถุนายน ซึ่งเป็นนัดที่นครราชสีมาบุกไปเสมออุบล ยูเอ็มที 2–2 โดยเขาทำสองประตูในนัดนั้น
สถิติหลังจบฤดูกาล 2561 อัสซัมเซาทำประตูให้กับ "สวาทแคท" ทั้งหมด 10 ประตู แบ่งเป็นในลีก 7 ประตู และในฟุตบอลถ้วยโตโยต้า ลีกคัพ อีก 3 ประตู
เจ้าหญิงมารีแห่งเนเธอร์แลนด์

เจ้าหญิงมารีแห่งเนเธอร์แลนด์ (5 มิถุนายน ค.ศ. 1841 – 22 มิถุนายน ค.ศ. 1910) เป็นพระธิดาในเจ้าชายเฟรเดอริกแห่งเนเธอร์แลนด์ กับเจ้าหญิงลูอีเซอแห่งปรัสเซีย และเป็นพระชายาในเจ้าชายวิลเฮ็ล์ม เจ้าชายแห่งวีท
พระประวัติ.
เจ้าหญิงมารีแห่งเนเธอร์แลนด์ ประสูติเมื่อวันที่ 5 มิถุนายน ค.ศ. 1841 ณ ประเทศเนเธอร์แลนด์ เป็นพระธิดาพระองค์สุดท้องใน เจ้าชายเฟรเดอริกแห่งเนเธอร์แลนด์ กับ เจ้าหญิงลูอีเซอแห่งปรัสเซีย ขณะมีพระขันษาราว 5 ปี แพทย์ได้วินิจฉัยว่าพระองค์มีปัญหาด้านการได้ยิน แต่พระอาการไม่น่าเป็นห่วง เมื่อเจริญพระชันษาขึ้น พระองค์คาดหวังว่าจะเสกสมรสกับเจ้าชายเอ็ดเวิร์ด เจ้าชายแห่งเวลส์ แต่สมเด็จพระราชินีนาถวิกตอเรีย ไม่ทรงยอมรับและทรงต่อต้านเป็นอย่างมาก ในที่สุดทั้งสองไม่ได้เสกสมรสกัน
เสกสมรส.
หลังจากไม่ได้เป็นพระวรชายาในเจ้าชายเอ็ดเวิร์ด เจ้าชายแห่งเวลส์ เจ้าหญิงมารีทรงพบกับเจ้าชายวิลเฮ็ล์ม เจ้าชายแห่งวีท ก่อนเสกสมรสกันในวันที่ 18 กรกฎาคม ค.ศ. 1871 โดยได้รับพระราชทานพระอิสริยยศเป็น เจ้าหญิงมารี เจ้าหญิงแห่งวีท พระชายา มีพระบุตร ดังนี้
ภายหลังเสกสมรส 36 ปี เจ้าชายวิลเฮ็ล์ม เจ้าชายแห่งวีทได้สิ้นพระชนม์ ตำแหน่ง เจ้าชายพระประมุขแห่งวีท จึงตกเป็นของพระโอรสพระองค์ใหญ่ คือ เจ้าชายวิลเฮ็ล์ม ฟรีดริช เจ้าชายแห่งวีท พระองค์จึงได้รับการสถาปนาที่ เจ้าหญิงมารี เจ้าหญิงหม้ายแห่งวีท
พระองค์สิ้นพระชนม์เมื่อวันที่ 22 มิถุนายน ค.ศ. 1910 สิริพระชันษา 69 ปี
ยาฝังคุมกำเนิด

ยาฝังคุมกำเนิด  เป็นอุปกรณ์ปลูกฝังทางการแพทย์ใช้เพื่อคุมกำเนิด อาจทำโดยการปล่อยฮอร์โมนเพื่อยับยั้งการตกไข่หรือการพัฒนาของตัวอสุจิ, การใช้ทองแดงเป็นสารฆ่าเชื้ออสุจิในมดลูก, หรืออาจใช้วิธีกีดขวางโดยไม่ใช้ฮอร์โมน ยาฝังคุมกำเนิดถูกออกแบบเพื่อป้องกันการตั้งครรภ์โดยไม่สามารถป้องกันโรคติดต่อทางเพศสัมพันธ์
ในประเทศไทย พระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 ให้ผู้มีอายุระหว่าง 10 ถึง 20 ปี เข้ารับการฝังยาคุมกำเนิดชนิดฝังใต้ผิวหนังได้ฟรีในโรงพยาบาลรัฐทั่วประเทศ
สำหรับผู้หญิง.
ชนิดฝังใต้ผิวหนัง.
ยาคุมกำเนิดชนิดฝังใต้ผิวหนังทำงานโดยใช้ฮอร์โมน มีประสิทธิผลสูง และได้รับการรับรองในกว่า 60 ประเทศ ผู้หญิงนับล้านคนทั่วโลกใช้วิธีคุมกำเนิดนี้ ส่วนใหญ่อยู่ในรูปแบบของท่ออ่อนขนาดเล็ก ความยาวประมาณ 40 มม. และใช้โดยการให้แพทย์ฝังใต้ผิวหนัง (มักฝังบนส่วนต้นแขน) หลังติดตั้งจะช่วยป้องกันการตั้งครรภ์โดยการปล่อยฮอร์โมนที่หยุดไม่ให้รังไข่ปล่อยเซลล์ไข่และยังทำให้มูกช่องคลอดข้นขึ้น รูปแบบที่ได้รับความนิยมสูงสุด ได้แก่ แบบหลอดเดียว (single-rod etonogestrel implant) และแบบสองหลอด (two-rod levonorgestrel implant)
ยี่ห้อต่าง ๆ ได้แก่:
ประโยชน์ของยาฝังคุมกำเนิดแบบนี้ได้แก่ ประจำเดือนน้อยลง, ลดอาการก่อนมีประจำเดือน, ให้ผลเป็นเวลานาน (สูงสุดสามปี), ปลอดภัยสำหรับผู้ให้นมบุตรและผู้สูบบุหรี่, และ สะดวกเนื่องจากไม่ต้องดูแลหรือใช้ทุกวัน ในบางกรณีอาจส่งผลเสีย เช่น มีอาการประจำเดือนมาไม่ปกติใน 6 ถึง 12 เดือนแรก ไม่บ่อยนักอาจมีผลกระทบ เช่น ทำให้ไม่อยากอาหาร, ซึมเศร้า, อารมณ์แปลปรวน, ระดับฮอร์โมนไม่ปกติ, เจ็บหน้าอก, น้ำหนักขึ้น, มึนหัว, มีอาการคล้ายคนท้อง, หรือ มีภาวะง่วงงุน
ห่วงอนามัยคุมกำเนิด.
ห่วงอนามัยคุมกำเนิด (IUD) เป็นอุปกรณ์คุมกำเนิดขนาดเล็ก มักมีรูปร่างคล้ายตัว T ใช้โดยการใส่เข้าไปในมดลูกเพื่อป้องกันการตั้งครรภ์ มีหลายชนิดทั้งที่เคลือบทองแดง, เคลือบฮอร์โมน, และแบบไม่เคลือบสาร โดยเป็นวิธีคุมกำเนิดระยะยาวที่ย้อนกลับได้ซึ่งให้ประสิทธิผลสูงสุด
อัตราการล้มเหลวของห่วงอนามัยเคลือบทองแดงอยู่ที่ราว 0.8% ส่วนแบบเคลือบฮอร์โมนมีอัตราการล้มเหลวเพียง 0.2% ในการใช้ปีแรก นอกจากนี้ยังเป็นวิธีคุมกำเนิดที่ให้ความพอใจสูงสุดกับผู้ใช้ ใน พ.ศ. 2554 ห่วงอนามัยคุมกำเนิดเป็นวิธีคุมกำเนิดแบบย้อนกลับได้ที่ถูกใช้มากที่สุดทั่วโลก นอกจากนี้ห่วงอนามัยคุมกำเนิดยังมักเป็นวิธีคุมกำเนิดที่ถูกที่สุดสำหรับผู้หญิง
โรงพยาบาลบุรีรัมย์

โรงพยาบาลบุรีรัมย์ เป็นโรงพยาบาลศูนย์ประจำจังหวัดบุรีรัมย์ สังกัดสำนักงานปลัดกระทรวงสาธารณสุข
ประวัติ.
โรงพยาบาลบุรีรัมย์ เริ่มก่อสร้างด้วยเงินงบประมาณแผ่นดินเมื่อปี พ.ศ. 2494 จำนวนเงิน 600,000 บาท เป็นเรือนคนไข้ขนาด 25 เตียง 1 หลัง โดยเริ่มเปิดบริการตรวจรักษาพยาบาลผู้ป่วยเมื่อวันที่ 10 มีนาคม 2496 ได้รับการยกฐานะเป็นโรงพยาบาลศูนย์ เมื่อวันที่ 29 เมษายน2540 ต่อมาได้ปรับขยายบริการจาก 522 เตียง เป็น 590 เตียง และได้รับการปรับระดับศักยภาพ ของหน่วยบริการสุขภาพ เขตสุขภาพที่ 9 ตามมติที่ประชุม อ.ก.พ. สำนักงานปลัดกระทรวงสาธารณสุข ครั้งที่ 1/2561 เมื่อวันที่ 26 มกราคม 2561 จาก 590 เตียง เป็น 900 เตียง ในปัจจุบัน มีอัตรากำลังรวม ทั้งสิ้น 2,598 คน เป็นข้าราชการ 1,304 คน
พนักงานราชการ 43 คน พนักงานกระทรวงสาธารณสุข 811 คน ลูกจ้างประจำ 62 คน ลูกจ้างชั่วคราว 102 คน ลูกจ้างรายคาบ 276 คน       โรงพยาบาลบุรีรัมย์มีนายแพทย์ผู้อำนวยการตั้งแต่คนแรกถึงปัจจุบัน จำนวน 16 คน มีรายนามดังนี้
ศูนย์แพทยศาสตรศึกษาชั้นคลินิก โรงพยาบาลบุรีรัมย์.
ศูนย์แพทยศาสตรศึกษาชั้นคลินิก โรงพยาบาลบุรีรัมย์ เป็นศูนย์แพทยศาสตรศึกษาชั้นคลินิก สังกัดโรงพยาบาลบุรีรัมย์ กระทรวงสาธารณสุข เป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี โดยก่อตั้งเมื่อปี พุทธศักราช 2549 ในเขตภาคตะวันออกเฉียงเหนือ ณ อำเภอเมืองบุรีรัมย์ จังหวัดบุรีรัมย์ 
ประวัติ.
ตามความตกลงความร่วมมือของกระทรวงสาธารณสุข กับ มหาวิทยาลัยเทคโนโลยีสุรนารี ได้ลงนามความร่วมมือในโครงการร่วมผลิตแพทย์เพิ่มเพื่อชาวชนบท ของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข เมื่อวันที่ 14 กันยายน 2549 ณ มหาวิทยาลัยเทคโนโลยีสุรนารี จังหวัดนครราชสีมา โดยให้โรงพยาบาลบุรีรัมย์และโรงพยาบาลสุรินทร์เป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี 
เพื่อดำเนินการผลิตแพทย์ตามแผนการลงทุนเสริมสร้างสาธารณสุขแห่งชาติ (พ.ศ. 2549-2552) เป็นโครงการลงทุนขนาดใหญ่ของภาครัฐด้านสาธารณสุข ซึ่งคณะรัฐมนตรีได้มีมติเห็นชอบอนุมัติในหลักการเมื่อวันที่ 21 กุมภาพันธ์ 2549 โดยสำนักวิชาแพทยศาสตร์ มหาวิทยาลัยเทคโนโลยีสุรนารีมีแผนการรับนักศึกษาแพทย์ปีละ 48 คน จนถึงปี พ.ศ. 2553 ในปี พ.ศ. 2554 ปีละ 60 คน และในปี พ.ศ. 2556 เป็นต้นมา ปีละ 80 คน
เพื่อให้การดำเนินงานโครงการร่วมผลิตแพทย์ของโรงพยาบาลบุรีรัมย์เป็นไปด้วยความคล่องตัว จึงเห็นสมควรจัดตั้งศูนย์แพทยศาสตรศึกษาชั้นคลินิก โรงพยาบาลบุรีรัมย์ เพื่อเป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี รองรับการเรียนการสอนในระดับชั้นคลินิกของนักศึกษาแพทย์ ตามหลักสูตรแพทยศาสตรบัณฑิตของมหาวิทยาลัยเทคโนโลยีสุรนารี
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลบุรีรัมย์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยเทคโนโลยีสุรนารี ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
นอกจากนี้ยังเป็นสถาบันสมทบของคณะแพทยศาสตร์โรงพยาบาลรามาธิบดี มหาวิทยาลัยมหิดล
การรับบุคคลเข้าศึกษาในหลักสูตรแพทยศาสตรบัณฑิต.
ศูนย์แพทยศาสตรศึกษาชั้นคลินิก โรงพยาบาลบุรีรัมย์ รับสมัครเข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางสำนักวิชาแพทยศาสตร์ มหาวิทยาลัยเทคโนโลยีสุรนารี ตามประกาศรับตรงประจำปีของมหาวิทยาลัยเทคโนโลยีสุรนารี
รายชื่อสมาชิกเอเคบีโฟร์ตีเอต

สมาชิกวงเอเคบีโฟร์ตีเอต (AKB48) อาจการเปลี่ยนแปลงบ่อยครั้งเนื่องจากการทดสอบความสามารถ การจบการศึกษา การย้ายทีม และการย้ายวงระหว่างวง AKB48 กับวงน้องสาว ปัจจุบันวงเอเคบีโฟร์ตีเอตมีสมาชิกทั้งหมด 55 คน แบ่งออกเป็นสมาชิกหลัก 47 คน นอกจากนี้ยังมีสมาชิกเค็งคิวเซย์ 8 คน แบ่งออกเป็นเค็งคิวเซย์ที่เป็นตัวสำรองให้กับทีมหลัก 5 คน และที่เป็นตัวสำรองให้กับวงโดยรวม 3 คน โดยมีนารุมิ คุราโน่เป็นหัวหน้าวงโดยรวมหรือที่เรียกว่า "โซคันโตกุ"
สมาชิกปัจจุบัน.
สมาชิกหลัก.
ตั้งแต่ 17 ตุลาคม ค.ศ. 2023 เป็นต้นไป วงได้ยกเลิกระบบทีม A ทีม K ทีม B และทีม 4 เปลี่ยนมาเป็นระบบรุ่นและระบบเด็กฝึก โดยมีสมาชิกหลัก 47 คน
เค็งกีวเซ.
เค็งกีวเซ (; โรมาจิ: "Kenkyuusei") เป็นสมาชิกที่ทำหน้าที่เป็นตัวสำรองให้กับทีมหลัก โดยส่วนมากแล้วจะประกอบด้วยสมาชิกที่ยังไม่ได้รับการเลื่อนขั้นให้อยู่ทีมใดทีมหนึ่ง ทั้งนี้ยกเว้นสมาชิกที่คัดเลือกจากการดราฟต์ 
การเปลี่ยนแปลงสมาชิก.
นับตั้งแต่งานเปิดตัวครั้งแรกของ AKB48 ทางวงได้มีการคัดเลือกสมาชิกเข้ามาแล้วทั้งสิ้น 20 รุ่น โดยไม่นับสมาชิกที่ย้ายมาจากวงพี่น้อง
อดีตสมาชิก.
สมาชิกที่จบการศึกษา.
รายชื่อที่มี * คือสมาชิกที่ถูกคัดออกใน Kenkyuusei Selection (การทดสอบสมาชิกที่เป็นเค็งกีวเซเป็นระยะ ๆ เพื่อดูพัฒนาการและคัดคนที่ไม่สามารถเข้ากับระบบของ 48Group ได้ออกไป)
Baito AKB.
AKB48 ได้เปิดรับสมัครสมาชิกใหม่ในรูปแบบพนักงาน Part-time ซึ่งเป็นส่วนหนึ่งของโปรเจกต์ "Baito AKB48" ระหว่างสังกัดของเอเคบีและเว็บไซต์จัดหางานไบโทรุ (Baitoru) โดยปิดตัวและมีการแสดงสเตจ Baito AKB Special Stage เมื่อ 28 กุมภาพันธ์ ค.ศ. 2015
ภัทรวดี เหลาสา

ภัทรวดี เหลาสา (ชื่อเล่น: ถุงแป้ง) เธอเป็นนักแสดงหญิงชาวไทย เป็นที่รู้จักจากซีรีส์เรื่อง "ตำนานสมเด็จพระนเรศวรมหาราช เดอะซีรีส์" รับบทเป็น วิไลกัลยา
ประวัติ.
ภัทรวดี เหลาสา เกิดเมื่อวันที่ 15 กันยายน พ.ศ. 2541 เป็นนักแสดงชาวไทย เธอเริ่มเข้าวงการตั้งแต่อยู่ ป.3 โดยการตระเวนประกวดตามงานต่างๆ จากนั้นก็ได้ไปประกวดโครงการตามล่าหาแก๊งค์น้องใหม่ จนได้เล่นซีรีส์เรื่อง บีทอล์ค (BeeTalk) รวมถึงซิทคอมเรื่อง น้องใหม่ร้ายบริสุทธิ์ แล้วก็มีงานถ่ายแฟชั่น แสดงหนังสั้นเข้ามาเรื่อยๆ จนกระทั่งเธอได้เข้ามาอยู่ในสังกัด โมโนทาเลนท์ได้ก็เพราะประกวดกอสซิปเกิร์ลปี 2014 ปรากฏว่าได้ตำแหน่งชนะเลิศ จึงเข้ามาเซ็นสัญญากับทางโมโน 2 ปี จนได้มีโอกาสมาร่วมคัดเลือกนักแสดงและทำให้ได้เล่นละครซีรีส์อิงประวัติศาสตร์เรื่อง ตำนานสมเด็จพระนเรศวรมหาราช เดอะซีรีส์ และในขณะนี้เธอก็เริ่มหันมาร้องเพลงแบบจริงจัง และก็มีการพูดคุยกับทางโปรดักชั่นเพื่อทำเพลงกับทางค่ายโมโน 29
แอ็นสท์ที่ 1 ดยุกแห่งซัคเซิน-โคบวร์คและโกทา

แอ็นสท์ อันโทน คาร์ล ลูทวิช  เป็นดยุกผู้ปกครองแห่งรัฐซัคเซิน-โคบวร์ค-ซาลเฟ็ลท์พระองค์สุดท้าย จนกระทั่งมีการเปลี่ยนเป็นรัฐซัคเซิน-โคบวร์คและโกทาในปี 1826 เป็นพระบิดาของเจ้าชายอัลเบิร์ต พระราชสวามี ในสมเด็จพระราชินีนาถวิกตอเรียแห่งสหราชอาณาจักร ทรงเป็นหนึ่งในเจ้าผู้ครองรัฐที่นำทัพเข้าต่อต้านนโปเลียน โบนาปาร์ตในช่วงต้นศตวรรษที่ 19
แอ็นสท์ที่ 1 เป็นโอรสของฟรันทซ์ ดยุกแห่งซัคเซิน-โคบวร์ค-ซาลเฟลด์ กับเคาน์เตสเอากุสทาแห่งรอยส์-แอร์เบอร์สดอร์ฟ พระอนุชาองค์เล็กของพระองค์ เลโอพ็อลท์ เกออร์ก คริสทีอัน ฟรีดริช ได้ขึ้นเป็นพระเจ้าเลออปอลที่ 1 แห่งเบลเยียม
แคว้นศักดินาโอวาริ

แคว้นศักดินาโอวาริ  แคว้นศักดินาโบราณของประเทศญี่ปุ่นซึ่งมีที่ตั้งอยู่ทางตะวันตกของจังหวัดไอจิ ในปัจจุบันประกอบไปด้วยจังหวัดโอวาริ จังหวัดมิโนะ และ จังหวัดชินาโนะ มีจุดศูนย์กลางอยู่ที่ปราสาทนาโงยะ ทำให้ในบางครั้งแคว้นโอวาริมักจะถูกเรียกว่า แคว้นนาโงยะ
หลังจากจบยุทธการที่เซกิงาฮาระเมื่อเดือนตุลาคม ค.ศ. 1600 ฟูกูชิมะ มาซานาริซึ่งปกครองแคว้นโอวาริตั้งแต่ ค.ศ. 1595 จากปราสาทที่อยู่ใกล้เคียงคือปราสาทคิโยซุได้ถูกย้ายให้ไปปกครองแคว้นฮิโรชิมะ โดยมีโทกูงาวะ โยชินาโอะ บุตรชายคนที่ 9 ของโทกูงาวะ อิเอยาซุ โชกุนคนแรกแห่งรัฐบาลโชกุนโทกูงาวะเข้ามาปกครองแทน
สนามกีฬากลางจังหวัดประจวบคีรีขันธ์

สนามกีฬาจังหวัดประจวบคีรีขันธ์ (สามอ่าว สเตเดียม) เป็นสนามกีฬาอเนกประสงค์ในจังหวัดประจวบคีรีขันธ์. ปัจจุบันใช้เป็นสนามทีมเหย้าในการแข่งขันฟุตบอลของพีที ประจวบ เอฟซี. มีความจุประมาณ 2,700 คน อยู่ในความดูแลของ องค์การบริหารส่วนจังหวัดประจวบคีรีขันธ์
ชื่อสนาม.
สนามกีฬาตั้งชื่อตามทะเลที่มีชื่อเสียงของจังหวัดได้แก่ อ่าวประจวบ, อ่าวมะนาว, และอ่าวน้อย
ทีนไททันส์ (ภาพยนตร์การ์ตูน)

ทีน ไททันส์ (Teen Titans) เป็นการ์ตูนอเมริกัน โดยมีพื้นฐานมาจากทีนไททันส์ สร้างโดย แซม รีจิสเตอร์ และ เกลน มุระคะมิ ดำเนิการโดยบริษัทวอร์เนอร์บราเธอร์ และมีการออกฉายทางการ์ตูนเน็ตเวิร์ก ในช่วงวันที่ 19 กรกฎาคม พ.ศ. 2546 ถึง 16 มกราคม พ.ศ. 2549 โดยออกมาทั้งหมด 5 ซีซั่น และมีความยาวทั้งหมด 65 ตอน (ซีซั่นละ 13 ตอน) ซึ่งต่อมาทาง ดีซีคอมิกส์ ได้ตีพิมพ์หนังสือการ์ตูนชื่อ "ทีนไททันส์โก!" (Teen Titans Go!) โดยอ้างอิงเนื้อหาจากการ์ตูนนี้
ในประเทศไทยเรื่องทีนไททั่นส์ฉายทางช่องการ์ตูนเน็ตเวิร์คและทูนามิ
ประวัติ.
หลายๆ ท่าน คงจะรู้จักแบทแมน อัศวินในรัติกาลที่คอยปราบปรามเหล่าอาชญากรในยามค่ำคืน เขาทำงานคนเดียว จนกระทั่งได้รับ ริชาร์ด เกรย์สัน หรือในชื่อ โรบิน เจ้าหนูมหัศจรรย์มาร่วมทีม
โรบิน ปรากฏตัวครั้งแรก ในหนังสือการ์ตูน Batman Detective ฉบับที่ 38 ของ Dc Comics 
ต่อมาก็ได้ คิดแฟลช, อควาแลด มาร่วมทีมในหนังสือ The Brave and The Bold
หลายปีต่อมา โรบิน, คิดแฟลช และ อความแลด ได้ร่วมด้วยกันเพื่อกำจัดภัยร้ายจาก Mr. Twister และเป็นครั้งแรกที่ผู้ช่วยของเหล่าฮีโร่รวมตัวกัน การพบปะกันครั้งที่ 2 นั้นพวกเขามีสมาชิกเพิ่มอีกซึ่งทำให้มีกำลังรบสู้เหล่ามากกว่าเดิมและยังคงเป็น โรบิน, คิดแฟลช, อควาแลด ที่เพิ่มมาคือ วันเดอร์เกิร์ล และ สปีดี้ จากการรวมตัวครั้งที่สองนี้ทั้งเด็กหนุ่มสาวทั้ง 5 จึงตัดสินใจที่จะก่อตั้งกลุ่มของเขาขึ้นมาคือ ทีน ไททั่นส์
โรบิน คือหัวหน้าดั้งเดิมของ ทีนไททั่นส์ และเหล่าผู้ช่วยของฮีโร่ก็ร่วมกันปราบอาธรรมด้วยความไว้วางใจของแต่ละฝ่ายและได้สมาชิกมาเพื่มอีก 4 คนคือ เรเวน, บีสต์บอย, ไซบอร์ก และ สตาร์ไฟร์ แต่ในภายหลัง ทีมนี้ก็แตกวง และเหลือแค่ 5 คน พร้อมกับมีการเปลี่ยนแปลงมากมาย
หลังจากที่ทีนไททั่นส์ฉบับหนังสือการ์ตูนของ DC Comics เริ่มมีมาตั้งแต่ปี 1964 และได้รับความนิยมอย่างมากในอเมริกา ในปี 2003 ค่ายแอนิเมชั่นยักษ์ใหญ่อย่าง Warner Brothers และโปรดิวเซอร์ชาวญี่ปุ่นอย่าง เกลน มุระกามิ ก็ได้ผลิตการ์ตูนแอนิเมชั่น ทีนไททั่นส์ ขึ้น ในรูปแบบที่ต่างจากหนังสือการ์ตูนต้นฉบับอย่างมาก 
Cartoon Network ได้นำซีรีส์นี้ไปฉายในวันที่ 26 กรกฎาคม 2003 โดยตอนแรกที่ฉายมีชื่อว่า Divide and Conquer ฉายทุกๆ วันเสาร์ 
ตัวละคร.
เสียงพากย์ไทยในวงเล็บเวอร์ชั่นปี2011
กลุ่มไฮฟว์ไฟว์.
นอกจากนั้นในเรื่องยังมีตัวละครย่อยอีกมากมาย บางคนปรากฏตัวมาแค่ตอนเดียว
เขตกิตนางคาบีซายาอัน

เขตกิตนางคาบีซายาอัน (เซบัวโน: Tunga-tungang Kabisay-an) หรือ เขตที่ 7 เป็นเขตหนึ่งของประเทศฟิลิปปินส์ ประกอบด้วย 4 จังหวัด (จังหวัดโบโฮล, จังหวัดเซบู, จังหวัดเนโกรสโอเรียนตัล และจังหวัดซีกีฮอร์) และ 3 นครที่มีประชากรสูง (นครเซบู, ลาปู-ลาปู และมันดาเว) เกาะที่สำคัญได้แก่ เซบู, โบโฮล, ซีกีฮอร์ และเนโกรส ศูนย์กลางของเขตนี้คือ นครเซบู เขตนี้มีเนื้อที่ประมาณ 15,895.66 ตารางกิโลเมตร และมีประชากร 7,396,898 คน ถือว่าเป็นเขตที่มีประชากรมากสุดอันดับที่ 2 ของหมู่เกาะวิซายัส
ในวันที่ 29 พฤษภาคม ค.ศ. 2015 เขตนี้เสียจังหวัดเนโกรสโอเรียนตัลให้แก่เขตหมู่เกาะเนกรอส อย่างไรก็ดี จังหวัดนี้ได้กลับสู่เขตกิตนางคาบีซายาอัน เมื่อวันที่ 9 สิงหาคม ค.ศ. 2017
ภูมิศาสตร์.
เขตกิตนางคาบีซายาอัน ประกอบด้วยเกาะจังหวัดใหญ่ 2 เกาะ คือ เซบู และโบโฮล นอกจากนี้ยังมีเกาะเล็กอย่างซีกีฮอร์ และซีกตะวันออกของเกาะเนโกรส เขตนี้ยังรวมไปถึงช่องแคบเซบูและช่องแคบตานอนอีกด้วย เขตนี้ติดต่อกับทะเลวิซายันทางทิศเหนือ, ติดกับเขตคันลูรังคาบีซายาอันทางทิศตะวันตก, ติดกับทะเลโบโฮลทางทิศใต้ และติดกับทะเลคาโมเตสกับเกาะเลเตทางทิศตะวันออก
เขตการปกครอง.
ประกอบด้วย 4 จังหวัด และ 3 นครอิสระ
การขนส่ง.
ท่าเรือที่สำคัญได้แก่ เซบู, ตักบีลารัน, ลาเรนา, ซิบูลัน และดูมาเกเต
ส่วนทางอากาศยาน มีท่าอากาศยานนานาชาติมักตันเซบู ตั้งอยู่ที่เมืองลาปูลาปู เป็นท่าอากาศยานที่มีผู้โดยสารหนาแน่นอันดับที่ 2 ของประเทศ (รองจากท่าอากาศยานนานาชาตินินอย อากีโน) และเป็นเพียง 1 ใน 3 แห่งบนหมู่เกาะวิซายัส ที่ให้บริการเที่ยวบินระหว่างประเทศ (อีกสองแห่ง ได้แก่ ท่าอากาศยานนานาชาติคาลีโบ และท่าอากาศยานนานาชาติอีโลอีโล) ท่าอากาศยานมักตันเซบูยังเป็นฐานการบินหลักของเซบูแปซิฟิกและฟิลิปปินส์แอร์ไลน์ ที่มีจุดหมายปลายทางทั้งในและนอกประเทศ
ท่าอากาศยานอื่น ๆ ได้แก่ ท่าอากาศยานตักบีลารัน และท่าอากาศยานซีบูลัน
แบดมินตันไทยแลนด์มาสเตอร์ส กรังด์ปรีซ์โกลด์ 2017

การแข่งขัน ไทยแลนด์ มาสเตอร์ส กรังด์ปรีซ์โกลด์ 2017 เป็นการจัดการแข่งขันแบดมินตันกรังด์ปรีซ์เป็นครั้งที่สามของ แบดมินตันกรังด์ปรีซ์โกลด์และกรังด์ปรีซ์ 2017 ทัวร์นาเมนต์นี้จัดขึ้นที่ อาคารกีฬานิมิบุตร ใน กรุงเทพมหานคร, ประเทศไทย ตั้งแต่วันที่ 7–12 กุมภาพันธ์ พ.ศ. 2560 และมีการสำรองเงินเข้ากระเป๋าทั้งหมด $120,000 ดอลลาร์สหรัฐ.
ชายเดี่ยว.
อันดับมือวาง.
<templatestyles src="Col-begin/styles.css"/>
หญิงเดี่ยว.
อันดับมือวาง.
<templatestyles src="Col-begin/styles.css"/>
ชายคู่.
อันดับมือวาง.
<templatestyles src="Col-begin/styles.css"/>
หญิงคู่.
อันดับมือวาง.
<templatestyles src="Col-begin/styles.css"/>
เครื่องวัดความเฉื่อย

เครื่องวัดความเฉื่อย  เป็นเครื่องมือที่ใช้วัดมวลเฉื่อย (ต่างจากเครื่องมือวัดปกติที่ใช้วัดมวลโน้มถ่วง) ที่ใช้งานได้ในสภาวะไร้แรงโน้มถ่วงในอวกาศ อาทิเช่น ในสถานีอวกาศนานาชาติ เป็นต้น หลักการใช้งานนั้นมีพื้นฐานมาจากการสั่นสะเทือนของระบบมวล-สปริง ซึ่งความถี่ของการสั่นสะเทือนนั้นจะขึ้นอยู่กับมวล โดยมวลน้อยจะมีความถี่มาก และมวลมากจะมีความถี่น้อย การใช้งานจะเริ่มจากการวางมวลที่ต้องการวัดลงบนเครื่อง ซึ่งจะทำให้กลไกสปริงเริิ่มสั่น จากนั้นให้วัดระยะเวลาของการสั่นสะเทือนนี้ โดยผู้วัดจะต้องรู้ค่าคงตัวของสปริงและค่าสัมประสิทธิ์การหน่วง จึงจะรู้ค่าของมวลได้
สโมสรฟุตบอลชรูส์บรีทาวน์

สโมสรฟุตบอลชรูส์บรีทาวน์  เป็นสโมสรฟุตบอลอาชีพ ตั้งอยู่ที่ชรูส์บรีในชรอปเชอร์ ประเทศอังกฤษ ปัจจุบันลงเล่นในลีกวัน ซึ่งเป็นลีกระดับที่ 3 ของลีกฟุตบอลอังกฤษ
สโมสรก่อตั้งในปี ค.ศ. 1886 และได้คัดเลือกเข้าสู่ระบบฟุตบอลลีกในปี ค.ศ. 1950 สโมสรเคยแข่งขันครบทั้ง 3 ลีกของระบบฟุตบอลลีก และยังเคยแข่งขันคอนเฟอเรนซ์พรีเมียร์ ในฤดูกาล 2003–04 นอกจากนี้ยังเคยเข้าร่วมแข่งขันเวลช์คัพ โดยชนะเลิศ 6 สมัย มากกว่าทีมอื่น ๆ
ระหว่างปี ค.ศ. 1910-2007 สโมสรเล่นที่เกย์เมโดว์ ริมฝั่งแม่น้ำเซเวิร์น แต่หลังจากนั้น ได้ย้ายไปเล่นที่สนามนิวเมโดว์ ซึ่งเป็นสนามฟุตบอลประเภทที่สี่ของยูฟ่า ความจุ 9,875 ที่นั่ง
เจ้าหน้าที่.
เจ้าหน้าที่สโมสร.
"อัปเดตในวันที่ 15 กุมภาพันธ์ ค.ศ. 2016"
เจ้าหน้าที่โค้ช.
"ในวันที่ 4 ธันวาคม ค.ศ. 2020"
 "ณ วันที่ 6 สิงหาคม 2025"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ยืมตัว.
<templatestyles src="Template:Football squad player/styles.css" />
สโมสรฟุตบอลเอิสเตอร์ซุนด์ส

เอิสเตอร์ซุนด์ส ฟุตโบลคลับบ์ หรือ เอิสเตอร์ซุนด์ส เอฟเค หรือ เอิสเตอร์ซุนด์ หรือ ÖFK เป็นสโมสรฟุตบอลอาชีพในเมืองเอิสเตอร์ซุนด์ ประเทศสวีเดน ปัจจุบันแข่งขันในซูเปอเรตตัน ซึ่งเป็นลีกฟุตบอลระดับที่สองของประเทศ ก่อตั้งในปี ค.ศ. 1996 โดยเกิดจากการยุบรวมกันของหลาย ๆ สโมสรในเอิสเตอร์ซุนด์ สโมสรได้เข้าร่วมแยมต์แลนด์-ฮาร์เยดาเลนส์ ฟุตโบลฟอร์บุนด์ และลงเล่นที่สนามแยมต์ครัฟต์ อารีนา สีประจำสโมสรคือสีแดงและสีดำ นับตั้งแต่ก่อตั้งสโมสร พวกเขาใช้เวลาหลายฤดูกาลในลีกระดับสามของฟุตบอลสวีเดน แต่ในปี ค.ศ. 2013 เอิสเตอร์ซุนด์ได้เลื่อนชั้นสู่ลีกระดับสอง ซูเปอเรตตัน เป็นครั้งแรก ต่อมาในปี ค.ศ. 2016 พวกเขาเลื่อนชั้นมาสู่ออลสเวนส์คาน ซึ่งเป็นลีกระดับสูงสุด ปีถัดมา สโมสรชนะเลิศ Svenska Cupen ซึ่งเป็นการแข่งขันฟุตบอลถ้วยแห่งชาติ จนได้สิทธิ์เข้าร่วมแข่งขันยูฟ่ายูโรปาลีก แต่ใน ค.ศ. 2021 พวกเขาก็ตกชั้นกลับสู่ซูเปอเรตตัน
"ข้อมูลล่าสุด เมื่อวันที่ 6 ธันวาคม ค.ศ. 2017"
เจ้าชายวิลเฮ็ล์ม เจ้าชายแห่งวีท

เจ้าชายวิลเฮ็ล์ม เจ้าชายแห่งวีท (22 สิงหาคม ค.ศ. 1845 - 22 ตุลาคม ค.ศ. 1907) เป็นเจ้าหน้าที่และนักการเมืองชาวเยอรมัน เป็นพระโอรสของเจ้าชายแฮร์มัน เจ้าชายแห่งวีทกับเจ้าหญิงมารีแห่งนัสเซา พระบิดาในเจ้าชายวิลเฮ็ล์ม เจ้าชายแห่งแอลเบเนีย และเป็นพระราชอนุชา (น้องชาย) ในสมเด็จพระราชินีเอลิซาเบธแห่งโรมาเนีย
พระประวัติ.
เจ้าชายวิลเฮ็ล์ม เจ้าชายแห่งวีท ประสูติเมื่อวันที่ 22 สิงหาคม ค.ศ. 1845 ณ ดัชชีแห่งนัสเซา เป็นพระบุตรพระองค์ที่ 2 และพระโอรสพระองค์แรกในเจ้าชายแฮร์มัน เจ้าชายแห่งวีท และเจ้าหญิงมารีแห่งนัสเซา ทั้งนี้เป็นพระราชอนุชาในเอลีซาเบ็ทแห่งวีท
ราชการทหาร.
ระหว่างสงครามออสเตรีย-ปรัสเซีย ในปี ค.ศ. 1866 ทรงดำรงตำแหน่งทางทหารเป็นพลโทของกองทัพที่ 2 ในช่วง ค.ศ. 1870 - ค.ศ. 1871 ทรงได้ได้สงครามฝรั่งเศส-ปรัสเซีย
ระหว่างปี ค.ศ. 1893 และ ค.ศ. 1897 ทรงเป็นผู้บัญชาการกองกำลังทหารและนายทหารอาสาสมัครในกองทัพ ในปี ค.ศ. 1893 ทรงได้รับการแต่งตั้งให้เป็นนายพลทหารราบ
การเมือง.
พระองค์ทรงปราดเปรื่องเรื่องนโยบายล่าอาณานิคม ระหว่างปี ค.ศ. 1891 และ ค.ศ. 1892 ทรงเป็นประธานคณะกรรมการป้องกันการเป็นทาสของเยอรมนี ทรงจัดตั้งกองทุนรวมถึงทรงการเดินทางไปยังพื้นที่สำรวจในแอฟริกา ตั้งแต่ปี ค.ศ. 1897 ทรงเป็นสมาชิกพระองค์หนึ่งของอาณานิคมสภา ทรงเป็นผู้ร่วมก่อตั้งและตั้งแต่ปี ค.ศ. 1898 - ค.ศ. 1901 และทรงเป็นประธานสมาคมกองทัพเรือ
ระหว่างปี ค.ศ. 1875 - ค.ศ. 1886 ทรงเป็นพลเมืองสำคัญของจังหวัดไรน์สตรีท ทรงดำรงตำแหน่งประธานสภาจังหวัดไรน์สตรีทตั้งแต่ปี ค.ศ. 1888 - ค.ศ. 1894 และ ค.ศ. 1899 - ค.ศ. 1901 ตั้งแต่ปี ค.ศ. 1878 ทรงเป็นสมาชิกพระองค์หนึ่งของสภาขุนนางแห่งปรัสเซีย ซึ่งทรงดำรงตำแหน่งประธานตั้งแต่ปี ค.ศ. 1897 - ค.ศ. 1904
เสกสมรส.
พระองค์ทรงเสกสมรสกับ เจ้าหญิงมารีแห่งเนเธอร์แลนด์ เมื่อวันที่ 18 กรกฎาคม ค.ศ. 1871 โดยเจ้าหญิงมารีรับพระราชทานพระอิสริยยศเป็น เจ้าหญิงมารี เจ้าหญิงแห่งวีท พระชายา มีพระบุตรดังนี้
Ribostamycin

<ns>0</ns>
 <revision>
 <timestamp>2018-01-08T17:54:15Z</timestamp>
 <contributor>
 <username>Thomson Walt</username>
 </contributor>
 <comment>เปลี่ยนทางหน้าไปยัง ไรบอสตามัยซิน</comment>
 <origin>7392116</origin>
 <model>wikitext</model>
 <format>text/x-wiki</format>
รัสเซียนรูเล็ตต์ (เพลงเรดเวลเวต)

รัสเซียนรูเล็ตต์  เป็นเพลงของวงเกิร์ลกรุปเกาหลีใต้ เรดเวลเวต ออกจำหน่ายแบบซิงเกิล สำหรับอีพีชื่อเดียวกัน เมื่อวันที่ 7 กันยายน ค.ศ. 2016 โดยผ่านสังกัดเอสเอ็มเอนเตอร์เทนเมนต์ และจัดจำหน่ายโดยเคทีมิวสิก
ไดบีกาซิน

ไดบีกาซิน  เป็นยาปฏิชีวนะชนิดหนึ่งในกลุ่มอะมิโนไกลโคไซด์ ซึ่งถูกนำมาใช้ร่วมกับซัลเบนิซิลลิน ในรูปแบบยาสูตรผสมเพื่อใช้ในการรักษาโรคที่เกิดจากการติดเชื้อแบคทีเรีย ไดบีกาซินจัดเป็นอีกอนุพันธ์หนึ่งของกานามัยซิน จัดเป็นยาปฏิชีวนะชนิดออกฤทธิ์กว้าง ซึ่งครอบคลุมเชื้อสกุลไมโคแบคทีเรียม ที่เป็นสาเหตุของวัณโรคได้อีกด้วย ทั้งนี้ ไดบีกาซิน สามารถใช้เป็นยาทางเลือกในโรคติดเชื้อแบคทีเรียที่ดื้อต่อกานามัยซินได้
การพิจารณาคดีเอาชวิทซ์

การพิจารณาคดีเอาชวิทซ์ ได้เริ่มต้นขึ้นเมื่อวันที่ 24 พฤศจิกายน ค.ศ. 1947 ในกรากุฟ เมื่อผู้ปกครองโปแลนด์(ศาลฎีกาสูงสุดแห่งโปแลนด์)ได้ทำการพิจารณาคดี 40 คนของอดีตเจ้าหน้าที่ในค่ายกักกันเอาชวิทซ์ การพิจารณาคดีได้สิ้นสุดลงเมื่อวันที่ 22 ธันวาคม ค.ศ. 1947
ฝ่ายจำเลยที่ได้เป็นที่รู้จักกันดีคือ อาเธอร์ ลีเบเฮนชเลบ (Arthur Liebehenschel) อดีตผู้บัญชาการค่าย, มาเรีย มันเดอ (Maria Mandel) หัวหน้าของผู้คุมนักโทษฝ่ายหญิงของค่ายเอาชวิทซ์; และนายแพทย์-เอ็สเอ็ส โยฮันน์ เคร์เมอร์ (Johann Kremer) เจ้าหน้าที่เอ็สเอ็สคนอื่นๆ 38 คน - ผู้ชาย 34 คนและผู้หญิง 4 คน - ผู้ที่ได้ปฏิบัติหน้าที่เป็นผู้คุมหรือแพทย์ในค่ายได้ถูกนำตัวพิจารณาคดี
เครื่องวัดความเร่งเพียโซอิเล็กทริก

เครื่องวัดความเร่งเพียโซอิเล็กทริก  เป็นเครื่องวัดความเร่งที่ใช้วัดการเปลี่ยนแปลงของแรงกลต่าง ๆ อาทิเช่น ความเร่ง การสั่นสะเทือน หรือแรงกระตุก เป็นต้น โดยขึ้นอยู่กับความเป็นเพียโซอิเล็กทริกของวัสดุนั้น ๆ และเช่นเดียวกับตัวแปรสัญญาณต่าง ๆ เครื่องวัดความเร่งเพียโซอิเล็กทริกมีหน้าที่เปลี่ยนพลังงานชนิดหนึ่งไปเป็นอีกชนิดหนึ่งที่ให้กำเนิดสัญญาณไฟฟ้าตามปริมาณ คุณสมบัติ หรือสถานะของสิ่งที่กำลังวัดอยู่ มวลที่จะใช้วัดจะติดอยู่กับสปริงหรือห้อยอยู่บนคานรองรับ ซึ่งจะเปลี่ยนจากแรงกลไปเป็นสัญญาณไฟฟ้าโดยอาศัยแรงภายนอกหรือการกระจัดตามรูปด้านขวามือ
มารีอา มันเดิล

มารีอา มันเดิล (Maria Mandl หรือ Mandel; 10 มกราคม ค.ศ. 1912 – 24 มกราคม ค.ศ. 1948) เป็นเจ้าหน้าที่เอ็สเอ็ส-เฮลเฟอริน (SS-Helferin) หรือผู้ช่วยหญิงเอ็สเอ็ส ชาวออสเตรียที่มีชื่อเสียงที่เลวร้ายที่สุดสำหรับบทบาทสำคัญของเธอในการฆ่าล้างเผ่าพันธุ์ของนาซีหรือฮอโลคอสต์ในฐานะเจ้าหน้าที่ระดับสูงที่ค่ายมรณะเอาชวิทซ์-เบียร์เคเนา ที่เชื่อว่าเธอมีส่วนร่วมอย่างโดยตรงในการเสียชีวิตของนักโทษหญิงทั้งหมด 500,000 คน
ภายหลังสงคราม เธอได้พยายามหลบหนีไปบ้านเกิดแต่กลับถูกจับกุมได้และถูกคุมขังเอาไว้ จนกระทั่งในปี ค.ศ. 1947 เธอได้ถูกส่งตัวไปยังประเทศโปแลนด์และถูกนำตัวขึ้นศาลในการพิจารณาคดีเอาชวิทซ์ในหลายข้อหา ศาลฎีกาสูงสุดแห่งโปแลนด์ได้ตัดสินว่ามีความผิดจริงจึงได้ตัดสินลงโทษประหารชีวิตด้วยการแขวนคอ
แหล่งอ้างอิง.
<templatestyles src="Reflist/styles.css" />
บีกานามัยซิน

บีกานามัยซิน หรือ กานามัยซิน บี (INN,) เป็นยาปฏิชีวนะชนิดหนึ่งในกลุ่มอะมิโนไกลโคไซด์ ที่ได้จากธรรมชาติ ผลิตได้จากสายพันธุ์ที่กลายพันธุ์ของเชื้อแบคทีเรีย "Streptomyces kanamyceticus" โดยบีกานามัยซินจะออกฤทธิ์ฆ่าเชื้อแบคทีเรียในวงศ์เอนเทอร์โรแบคทีเรียซีอี ได้แก่ สกุลเอสเชอริเชีย, สกุลเคลบซิลลา, สกุลซัลโมเนลลา, สกุลชิเกลลา และสกุลโปรตีอัส ยานี้มีคุณสมบัติทางกายภาพและชีวภาพที่เหมือนกันกับกานามัยซิน ทั้งโครงสร้างโมเลกุล, ขอบเขตการออกฤทธิ์, และเภสัชจลนศาสตร์
เภสัชพลนศาสตร์.
บีกานามัยซินถูกดูดซึมได้น้อยมากในทางเดินอาหาร ความเข้มข้นของยาสูงสุดในลำไส้หลังการได้รับยาในรูปแบบรับประทานอยู่ที่ประมาณ#เปลี่ยนทาง 170#เปลี่ยนทาง –#เปลี่ยนทาง 350#เปลี่ยนทาง mg/g
ความปลอดภัย.
การเกิดพิษ.
ผลการทดลองพบว่าความเข้มข้นของบีกานามัยซินรูปแบบฉีดเข้ากล้ามเนื้อที่มีผลฆ่าหนูทดลองร้อยละ#เปลี่ยนทาง 50#เปลี่ยนทาง ของหนูทดลองทั้งหมด (Lethal dose 50%; LD50) #เปลี่ยนทาง คือ#เปลี่ยนทาง 110.5#เปลี่ยนทาง และ#เปลี่ยนทาง 192#เปลี่ยนทาง mg/kg ในหนูทดลองขนาดเล็ก (mice) และหนูทดลองขนาดใหญ่ (rat) ตามลำดับ ส่วน LD50 ของบีกานามัยซินรูปแบบรับประทานต่อหนูทดลองทั้งสองกลุ่มมีค่ามากกว่า#เปลี่ยนทาง 6000#เปลี่ยนทาง mg/kg
ข้อห้ามใช้.
บีกานามัยซิน ซัลเฟต มีข้อห้ามใช้ในผู้ป่วยที่มีภาวะความผิดปกติต่อไปนี้; ระบบทางเดินอาหารอุดตัน, ภาวะที่ทางเดินอาหารมีการบีบตัวน้อยกว่าปกติ, ผู้ที่มีการดูดซึมสารอาหารผิดปกติ, ภาวะไตวาย หากผู้ป่วยที่ได้รับยาบีกานามัยซินมีอาการและ/หรืออาการแสดงที่บ่งบอกได้ถึงการเกิดพิษต่อระบบการได้ยินและ/หรือต่อไตควรพิจารณาหยุดการใช้ยานี้ในผู้ป่วยดังกล่าวทันที
ควรหลีกเลี่ยงการใช้ยานี้ร่วมกับยาอื่นที่ก่อให้เกิดพิษต่อการได้ยินและไตเหมือนกัน เช่น ยาปฏิชีวนะอื่นในกลุ่มอะมิโนไกลโคไซด์, กรดอีทาไครนิก เป็นต้น หากมีความจำเป็นต้องใช้ยาดังกล่าวร่วมกัน ต้องเฝ้าระวังและติดตามการเกิดอาการไม่พึงประสงค์ดังกล่าวอย่างใกล้ชิด
อาการไม่พึงประสงค์.
อาการไม่พึงประสงค์จากการได้รับบีกานามัยซินที่เกิดขึ้นได้บ่อน ได้แก่ คลื่นไส้, อาเจียน, ท้องเสีย และผื่น ส่วนการเกิดพิษต่อการได้ยินและไตนั้นจะพบการเกิดได้ง่ายในผู้ป่วยที่มีการทำงานของตับผิดปกติในระดับรุนแรง
การใช้ประโยชน์ทางการแพทย์.
บีกานามัยซินมีข้อบ่งใช้ในการรักษาการติดเชื้อในระบบทางเดินอาหารที่เกิดจากเชื้อแบคทีเรียที่ไวต่อยานี้ ทั้งแบบเฉียบพลันและเรื้อรัง โดยขนาดยาบีกานามัยซินในผู้ใหญ่ คือ 1 – 1.5 กรัมต่อวัน โดยสามารถเพิ่มขนาดยาต่อวันได้สูงสุดถึง 4 กรัม (60 มิลลิกรัม/น้ำหนักตัว 1 กิโลกรัม/วัน) และควรแบ่งยาให้วันละ 3 – 4 ครั้ง ในเด็กอายุ 2 – 12 ปี ขนาดยาที่แนะนำ คือ 40 มิลลิกรัม/น้ำหนักตัว 1 กิโลกรัม/วัน ส่วนการใช้ยานี้ในเด็กอ่อนและทารกนั้นควรพิจารณาใช้เมื่อมีความจำเป็นเร่งด่วนและไม่มียาปฏิชีวนะอื่นได้ผลในการรักษา แต่การใช้ยาในกลุ่มผู้ป่วยกลุ่มนี้ควรได้รับการติดตามแลดูจากแพทย์อย่างใกล้ชิด
วังเฮลล์บรุนน์

วังเฮลล์บรุนน์  เป็นวังตากอากาศบริเวณชานเมืองทางทิศใต้ของนครซัลทซ์บวร์ค ประเทศออสเตรีย สร้างขึ้นระหว่างค.ศ. 1613–19 โดยมาร์คุส ซิททิคุส ฟอน โฮเอินเอิมส์ เจ้าชายอัครมุขนายกแห่งซัลทซ์บวร์ค ซึ่งซึ่งสร้างวังแห่งนี้ไว้สำหรับเสด็จมาพักผ่อนอริยาบถช่วงฤดูร้อน แต่เป็นการเสด็จแบบมาเช้าเย็นกลับจากเมืองซัลทซ์บวร์ค ดังนั้นวังแห่งนี้จึงไม่มีห้องบรรทม
อาสนวิหารโลซาน

อาสนวิหารโลซาน (Cathédrale de Lausanne) หรือชื่อเต็มคือ อาสนวิหารน็อทร์-ดามแห่งโลซาน  เป็นโบสถ์คริสต์นิกายโปรเตสแตนต์ระดับอาสนวิหารประจำเมืองโลซาน ประเทศสวิตเซอร์แลนด์ อาสนวิหารแห่งนี้เริ่มขึ้นในปีค.ศ. 1170 และแล้วเสร็จในปี 1235 ต่อมาอาสนวิหารแห่งนี้ถูกประกาศอุทิศให้แก่พระแม่มารีย์โดยคำประกาศของสมเด็จพระสันตะปาปาเกรกอรีที่ 10ในปี 1275
ลาโช-เดอ-ฟง

ลาโช-เดอ-ฟง  เป็นเมืองมรดกโลก ตั้งอยู่ในรัฐเนอชาแตล ประเทศสวิตเซอร์แลนด์ เมืองนี้เป็นเมืองใหญ่อันดับสาม (รองจากเจนีวาและโลซาน) ในภูมิภาครอม็องดีซึ่งเป็นภูมิภาคที่ใช้ภาษาฝรั่งเศสในประเทศสวิตเซอร์แลนด์ ลาโช-เดอ-ฟงมีประชากร 38,965 คน ณ สิ้นปี ค.ศ. 2016
ในปี ค.ศ. 2009 เมืองลาโช-เดอ-ฟงและเมืองเลอล็อกล์ซึ่งเป็นเมืองพี่น้อง ได้รับการขึ้นทะเบียนเป็นมรดกโลกโดยยูเนสโก ถือเป็นแหล่งมรดกโลกแห่งที่สิบในสวิตเซอร์แลนด์ เมืองทั้งสองมีการวางผังเมืองและอาคารบ้านเรือนสะท้อนถึงการทำนาฬิกาซึ่งเป็นอุตสาหกรรมของเมืองทั้งสอง เมืองลาโช-เดอ-ฟงเป็นที่ตั้งของผู้ผลิตนาฬิกาชื่อดังระดับโลกอย่างโรเล็กซ์, โอเมกา, โมวาโด เป็นต้น
เจ้าหญิงมาเรียแห่งโรมาเนีย (1870-1874)

เจ้าหญิงมาเรียแห่งโรมาเนีย (1870-1874) 
พระประวัติ.
เจ้าหญิงมาเรียแห่งโรมาเนีย (1870-1874) ประสูติเมื่อวันที่ 8 กันยายน พ.ศ. 2413 ณ ประเทศโรมาเนีย ทรงเป็นพระราชธิดาเพียงพระองค์เดียวใน สมเด็จพระเจ้าคาโรลที่ 1 แห่งโรมาเนีย และ เอลิซาเบธแห่งวีด สมเด็จพระราชินีแห่งโรมาเนีย โดยขณะเจริญพระชันษา 2 พรรษา พระองค์สามารถระบุแผนที่และบอกชื่อประเทศได้โดยเพียงทอดพระเนตรเพียงครั้งเดียว โดยก่อนที่พระองค์จะสิ้นพระชนม์ พระองค์ทรงตรัสกับพระราชมารดาว่า
<templatestyles src="แม่แบบ:คำพูด/style.css" />หนูจะขึ้นไปนั่งบนดวงดาว
เจ้าหญิงมาเรีย ทรงไม่มีสิทธิในการขึ้นเป็นพระมหากษัตริย์แห่งโรมาเนีย เนื่องจากต้องเป็นบุรุษเท่านั้นที่ทรงราชย์ได้
สิ้นพระชนม์.
ในวันที่ 5 เมษายน พ.ศ. 2474 เจ้าหญิงมาเรียทรงประชวรด้วยไข้หวัดอีดำอีแดง ซึ่งระบาดมากในเมือง บูคาเรสต์ ทำให้มีประชากรล้มตายเป็นจำนวนมาก โดยพระองค์ถูกนำส่งไปที่ประสาทเพลส โดยได้รับการถวายพระโอสถจากนายแพทย์ทีโอดอร์และคณะแพทย์คนอื่นๆอีกมากมาย แต่พระอาการก็ไม่ดีขึ้นและสิ้นพระชนม์ลงเมื่อวันที่ 9 เมษายน พ.ศ. 2417 สร้างความเสียพระราชหฤทัยอันใหญ่หลวงสู่พระราชบิดาและพระราชมารดารวมทั้งประชาชนโรมาเนียเป็นอย่างมาก โดยพระศพของเจ้าหญิงมาเรียถูกฝังไว้ ณ วิหารคอร์เนีย ตามพระราชประสงค์ของพระราชมารดา โดย เอลิซาเบธแห่งวีด สมเด็จพระราชินีแห่งโรมาเนีย มีพระราชดำรัสถึงพระราชธิดาเป็นครั้งสุดท้ายว่า
<templatestyles src="แม่แบบ:คำพูด/style.css" />อย่าร้องไห้ เธอยังไม่ตาย แค่นอนหลับ
ล็อยเคอร์บาท

ล็อยเคอร์บาท  หรือ ลอแอ็ช-เล-แบ็ง  เป็นหมู่บ้านและเทศบาลในรัฐวาเล ประเทศสวิตเซอร์แลนด์ ประชากรส่วนใหญ่พูดภาษาเยอรมันเป็นหลัก หมู่บ้านแห่งนี้ตั้งอยู่ในหุบเขากลางเทือกเขาแอลป์ จากหมู่บ้านมีกระเช้าลอยฟ้าข้ามเขาเชื่อมไปยังทะเลสาบเดาเบินทางเหนือ และยังมีกระเช้าลอยฟ้าขึ้นสู่รินเดอร์ฮึทเทอร์ทางตะวันออกเฉียงใต้
นาคาเดีย

สีไพร มุ่งพันธ์กลาง หรือที่รู้จักกันดีในชื่อ นาคาเดีย เป็นดีเจ และโปรดิวเซอร์ ชาวไทย ที่อาศัยอยู่ในเบอร์ลิน ,ประเทศเยอรมนี
ชีวิตเริ่มต้น และอาชีพ.
นาคาเดีย เกิดในครอบครัวเกษตรกรและเป็นน้องคนสุดท้องของพี่น้องห้าคน ที่อำเภอครบุรี ,จังหวัดนครราชสีมา , ประเทศไทย เธอถูกทิ้งให้อยู่บ้านตามลำพังในช่วงเรียนมัธยมต้น ในขณะที่พ่อแม่และพี่ๆ ของเธอออกไปทำงานที่กรุงเทพฯ หาเงินเพื่อเลี้ยงชีพและส่งเงินเดือนให้เธอจำนวน 300 บาทต่อเดือนเพื่อเป็นการศึกษา ในวัยอายุ 15 ขวบหลังจากเรียนจบมัธยมต้น Nakadia เธอได้ย้ายไปอยู่ในเมืองโคราช ซึ่งเธออาศัยอยู่ในอพาร์ตเมนต์กับเพื่อนหญิงอีกห้าคน เธอทำงานในโรงงานผลิตทำสายคอมพิวเตอร์, ผลิตจานพลาสติก และฮาร์ดดิสก์ไดรฟ์ สองปีต่อมาเธอทำงานในห้างสรรพสินค้าท้องถิ่น เธอมักจะไปไนต์คลับหลังเลิกงานอยู่เสมอ ซึ่งเธอได้เรียนรู้เกี่ยวกับแนวเพลงประเภท เทคโน (Techno) ในปี พ.ศ. 2545 เพื่อนของเธอชื่อเซบาสเตียน (ซึ่งท้ายที่สุด กลายเป็นผู้จัดการของเธอ) แนะนำให้เธอกลายเป็นดีเจ ซึ่งเธอได้มีโอกาสไปประเทศเยอรมนี และเป็นการเดินทางบินออกนอกประเทศไทยเป็นครั้งแรกในชีวิต เธอได้ไปไนท์ไลฟ์แห่งหนึ่ง เธอร่วมสนุกสังสรรค์กับดีเจดัง ดีเจหญิงยุคบุกเบิกสมัยปี 90's อย่างดีเจมารูช่า (Marusha) คืนนั้นจุดประกายทำให้เธอตัดสินใจเป็นดีเจทันที 
เธอเริ่มต้นอาชีพ ดีเจ อย่างเต็มตัวปลายปี พ.ศ. 2545 ด้วยการเล่นแสดงรอบเกาะสมุย เกาะพะงัน เกาะเต่า จังหวัดสุราษฏ์ธานี และในปี พ.ศ. 2546 นาคาเดียเธอได้กลับไปยุโรปอีกครั้งเธอทัวร์ดีเจครั้งแรกที่ประเทศเยอรมนี, ประเทศเนเธอร์แลน, ประเทศโปแลน, ประเทศอิตาลี, ประเทศฝรั่งเศส ฯลฯ ถึงทุกวันนี้เธอไปแสดงโชว์มาแล้วกว่า 70 ประเทศทั่วโลก เธอมุ่งหน้าทำงานอย่างหนัก และมุ่งมั่นตั้งใจเดินตามความฝันของเธอไปเรื่อยๆ
ในปี 2548 เธอทัวร์ทวีปอเมริกาใต้เป็นครั้งแรกเธอแสดงในคลับดังอย่าง D'Edge เมือง เซาเปาลู ,ประเทศบราซิล คลับอันเดอร์ (Under Club) ประเทศอาร์เจนติน่า, และคลับอ๊อกทาว่า (Octava Club) ประเทศโคคอมเบีย, ประเทศเอกวาดอร์, ประเทศชิลี ครั้งต่อมา และในขณะเดียวกันเธอทัวร์ทวีปแอฟริกา เช่น ประเทศแอฟริกาใต้, ประเทศตูนิเซีย (Tunisia), ประเทศโมร็อคโค (Morocco), ประเทศอียีปต์ (Egpyt) เกาะรียูเนียน (Le Reunion) ของประเทศฝรั่งเศส, เกาะมอริเชียส (Mauritus) ฯลฯ 
ในปี 2561 เธอทัวร์ทวีปออสเตรเลีย และเธอยังได้ไปแสดงในเทศกาลสำคัญๆ ในทวีปยุโรปเช่น เลิฟพาเหรด Loveparade เมืองเบอร์ลิน ประเทศเยอรมนี สตีสท์ พาเลท ซือริช Street Parade Zurich, Queensday, Sugar Factory เมืองแอมส์เธอร์ดาม ประเทศเนเธอร์แลนด์ Cafe D'Antwerp ประเทศเบลเยียม และในปี 2561 เธอเป็นศิลปินดีเจไทยคนแรกได้ไปแสดงที่เฟสติวัลเบอร์หนึ่งระดับโลกอย่างทูมอร์โรว์แลน (Tomorrowland) 
เธอได้โปรดิวเพลง และมีผลงานออกมาแล้วมากมาย ลงค่ายเพลงดังอย่าง ค่ายเพลง JETT Records ของฝรั่งเศส, NB Records ของออสเตรีย ค่ายเพลง Get Physical ของเยอรมัน ค่ายเพลง Bedrock Records ของอังกฤษ ฯลฯ
คาเพ็ลล์บรึคเคอ

คาเพ็ลล์บรึคเคอ  เป็นสะพานคนเดินข้ามแม่น้ำร็อยส์ในนครลูเซิร์น ประเทศสวิตเซอร์แลนด์ สร้างขึ้นในปี ค.ศ. 1365 เมื่อแรกสร้างมีความยาว 270 เมตร แต่เนื่องจากตลิ่งแม้น้ำที่งอกเพิ่มขึ้นตลอดหลายร้อยปี ทำให้ในปัจจุบันตัวสะพานเหลือความยาว 204.7 เมตร สะพานนี้ถือเป็นสะพานไม้ที่เก่าแก่ที่สุดในยุโรป และถือเป็นหนึ่งในสะพานแบบโครงที่เก่าแก่ที่สุดที่ยังหลงเหลืออยู่ในโลก ตลอดลำสะพานมีจิตรกรรมจำนวนมากที่วาดขึ้นในศตวรรษที่ 17 อย่างไรก็ตาม จิตรกรรมกว่า 2 ใน 3 ได้ถูกทำลายจากเหตุเพลิงไหม้ในปี ค.ศ. 1993
ปราสาทชียง

ปราสาทชียง  เป็นปราสาทที่ตั้งอยู่บนเกาะขนาดเล็กในทะเลสาบเจนีวา ประเทศสวิตเซอร์แลนด์ ตั้งอยู่บริเวณชายฝั่งทางตะวันออกเฉียงใต้ของเมืองมงเทรอในรัฐโว ไม่ปรากฏว่าปราสาทหลังนี้สร้างขึ้นเมื่อปีใด แต่เอกสารเก่าแก่ที่สุดที่ระบุถึงปราสาทหลังนี้อยู่ในปี ค.ศ. 1005 สร้างขึ้นเพื่อใช้ควบคุมเส้นทางการสัญจรระหว่างบูร์กอญกับช่องเขากร็อง-แซ็ง-แบร์นาร์ ในช่วงศตวรรษที่ 12 เป็นต้นมา ปราสาทถูกใช้เป็นที่พักผ่อนในฤดูร้อนของเคานต์แห่งซาวอย ต่อมาในศตวรรษที่ 16 ปราสาทถูกดยุกแห่งซาวอยใช้เป็นที่คุมขังพระและนักโทษทางการเมือง ในปัจจุบัน ปราสาทหลังนี้เปิดให้บุคคลทั่วไปเข้าเยี่ยมชม
ไอเซอนัค

ไอเซอนัค  เป็นเมืองชนบทในรัฐทือริงเงิน ประเทศเยอรมนี ตั้งอยู่ห่างจากแฟรงก์เฟิร์ตไปทางตะวันออกเฉียงเหนือราว 200 กิโลเมตร ในอดีตเคยเป็นเมืองหลวงของทือริงเงินระหว่างคริสต์ศตวรรษที่ 12 ถึง 13 ปราสาทวาร์ทบวร์คในเมืองนี้ได้รับการขึ้นทะเบียนเป็นมรดกโลกโดยยูเนสโก อุตสาหกรรมหลักของเมืองคืออุตสาหกรรมยานยนต์ เมืองไอเซอนัคเป็นบ้านเกิดของโยฮัน เซบัสทีอัน บัค คีตกวีในยุคบาโรก และ แอนสท์ อับเบอ นักฟิสิกส์
สารวดี

สารวดี  เป็นเมืองหนึ่งในภาคพะโค (หงสาวดี) แถบพม่าตอนล่าง เป็นเมืองหลักของจังหวัดและอำเภอสารวดี ตั้งอยู่ห่างจากนครย่างกุ้งไปทางทิศเหนือประมาณ 76 ไมล์ ตัวเมืองปัจจุบันสร้างขึ้นในสมัยที่พม่าตกอยู่ภายใต้การปกครองของอังกฤษเมื่อ ค.ศ. 1878
คาร์ล อ็อทโท ค็อค

คาร์ล อ็อทโท ค็อค (2 มกราคม ค.ศ. 1897 – 5 เมษายน ค.ศ. 1945)เป็นผู้บัญชาการระดับกลางในหน่วยเอ็สเอ็สของนาซีเยอรมนี ผู้ซึ่งได้เป็นผู้บัญชาการคนแรกของค่ายกักกันนาซีที่บูเคินวัลท์และซัคเซินเฮาเซิน (Sachsenhausen) ตั้งแต่เดือนกันยายน ค.ศ. 1941 จนกระทั่งเดือนสิงหาคม ค.ศ. 1942 เขาได้ทำหน้าที่เป็นผู้บัญชาการคนแรกของค่ายกักกันไมดาแนกในเขตยึดครองโปแลนด์ ได้ทำการฉกชิงทรัพย์สินของมีค่าและเงินจำนวนมหาศาลจากการสังหารหมู่ชาวยิว ภรรยาของเขา อิลเซอ ค็อค ยังได้เข้าไปมีส่วนร่วมในคดีที่ฉาวโฉ่ที่ค่ายบูเคินวัลท์และไมดาแนก
ในช่วงปลายสงคราม คาร์ล อ็อทโท ค็อค ได้ถูกเจ้าหน้าที่เอ็สเอ็สจับกุมในข้อหาฉ้อโกงและถูกนำตัวขึ้นศาลและถูกตัดสินลงโทษประหารชีวิตสำหรับความเสื่อมเสียทั้งตัวเขาและหน่วยเอ็สเอ็ส คาร์ล อ็อทโท ค็อคได้ถูกประหารชีวิตด้วยการยิงปืนแบบชุดทีม เมื่อวันที่ 5 เมษายน ค.ศ. 1945
เอวีเอ็ส-36

เอวีเอ็ส-36 (จาก "Avtomaticheskaya Vintovka Simonova 1936 model") เป็นปืนเล็กยาวประจัญบานอัตโนมัติของโซเวียตซึ่งได้แสดงให้เห็นในการใช้งานในช่วงต้นของสงครามโลกครั้งที่สอง เป็นหนึ่งจำนวนแต่ต้นโดยคัดเลือกเป็นปืนไรเฟิลประจัญบาล (มีความสามารถในการยิงทั้งแบบยิงนัดเดียวและแบบเต็มอัตโนมัติ)ซึ่งได้รับการยอมรับว่าเป็นปืนที่มีประสิทธิภาพสูง แต่ด้วยระบบที่ซับซ้อนและยากต่อการผลิต จึงทำให้ปืนกระบอกนี้ไม่ค่อยได้เห็นในสงครามนัก
การอ้างอิง.
<templatestyles src="Reflist/styles.css" />
เขตซีลางังคาบีซายาอัน

เขตซีลางังคาบีซายาอัน (วาไร: Sinirangan Kabisay-an; เซบัวโน: Sidlakang Kabisay-an) หรือ เขตที่ 8 เป็นเขตหนึ่งของประเทศฟิลิปปินส์ ประกอบด้วย 3 หมู่เกาะหลัก ได้แก่ เกาะซามาร์, เกาะเลเต และเกาะบีลีรัน เขตนี้มี 6 จังหวัด, 1 นครอิสระ และ 1 นครที่มีประชากรอย่างสูง (ตักโลบัน) เขตนี้ครอบคลุมพื้นที่ซีกตะวันออกของหมู่เกาะวิซายัส
เขตซีลางังคาบีซายาอันติดกับทะเลฟิลิปปินทางทิศตะวันออก และมีสถานที่สำคัญอย่างสะพานซันฮวนนิโค ซึ่งเป็นสะพานที่ยาวที่สุดในประเทศ สำหรับในปี ค.ศ. 2015 เขตมีประชากร 4,440,150 คน เป็นเขตที่มีประชากรมากที่สุดอันดับที่ 3 ของวิซายัส
ภูมิศาสตร์.
เขตซีลางังคาบีซายาอัน ตั้งอยู่ทางภาคตะวันออกของประเทศฟิลิปปินส์ ประกอบด้วย 3 หมู่เกาะหลัก ได้แก่ เลเต, บีลีรัน, ซามาร์ ติดกับทะเลฟิลิปปินทางทิศตะวันออกและทิศเหนือ โดยมีช่องแคบซันเบอร์นาร์ดิโนคั่นกลางระหว่างเขตนี้กับเกาะลูซอน, ติดต่อกับทะเลคาโมเตสและทะเลวิซายันทางทิศตะวันตก และติดกับทะเลโบโฮลทางทิศใต้ โดยช่องแคบซูรีเกาคั่นกลางระหว่างเขตนี้กับเกาะมินดาเนา โดยเขตนี้มีเนื้อที่ หรือร้อยละ 7.2 ของประเทศ
การแบ่งเขตการปกครอง.
ประกอบด้วย 6 จังหวัด, 1 นครที่มีประชากรอย่างสูง, 1 นครอิสระ, 5 นครทั่วไป, 136 เทศบาล และ 4,390 บารังไกย์
การขนส่ง.
สามารถเชื่อมต่อกับเกาะลูซอนและเกาะมินดาเนาได้ทางสะพานถนน และมีท่าอากาศยาน 9 แห่ง กระจายตามจังหวัดต่าง ๆ โดยที่ใหญ่ที่สุดคือท่าอากาศยานแดเนียล แซด โรมูอัลเดซ ที่ตักโลบัน ส่วนท่าเรือทะเลก็มีกระจัดกระจายตามเมืองตักโลบัน, คัตบาโลกัน, คัลบาโยก, โบโรงกัน, อัลเลน, โอร์โมก, บาโต, ฮีโลงโกส, มาอาซีน, โซโกด และนาบาล
เดอเลมง

เดอเลมง  เป็นเมืองหลวงของรัฐฌูราในประเทศสวิตเซอร์แลนด์ ตั้งอยู่ใกล้พรมแดนประเทศฝรั่งเศส ประชากรราว 70% นับถือนิกายโรมันคาทอลิก และอีก 12% รับถือนิกายโปรเตสแตนต์
รัฐฌูรา

สาธารณรัฐและรัฐฌูรา  เป็นรัฐในประเทศสวิตเซอร์แลนด์ เป็นรัฐที่ใหม่ที่สุดใน 26 รัฐของสวิตเซอร์แลนด์ ก่อตั้งในปี ค.ศ. 1979 ตั้งอยู่ทางตะวันตกเฉียงเหนือของประเทศ มีเมืองหลวงคือเมืองเดอเลมง มีชายแดนติดกับรัฐบาเซิล-ลันท์ชัฟท์ รัฐแบร์น และจังหวัดดูของฝรั่งเศส
ชเต็ฟฟานีแห่งโฮเอินท์ซ็อลเลิร์น-ซีคมาริงเงิน

ชเต็ฟฟานี โยเซฟา ฟรีเดอรีเคอ วิลเฮ็ลมีเนอ อันโทนีอา แห่งโฮเอินท์ซ็อลเลิร์น-ซีคมาริงเงิน  เป็นเจ้าหญิงเยอรมันซึ่งอภิเษกสมรสเข้าสู่พระราชวงศ์โปรตุเกส และได้ขึ้นเป็นพระราชีนีในพระเจ้าเปดรูที่ 5 แห่งโปรตุเกส
พระราชประวัติ.
เจ้าหญิงชเต็ฟฟานีแห่งโฮเอินท์ซ็อลเลิร์น-ซีคมาริงเงิน ประสูติเมื่อวันที่ 15 กรกฎาคม ค.ศ. 1837 ณ โฮเอินท์ซ็อลเลิร์น-ซีคมาริงเงิน เป็นพระบุตรพระองค์ที่ 2 และพระธิดาพระองค์แรกใน คาร์ล อันโทน เจ้าผู้ครองโฮเอินท์ซ็อลเลิร์น และ เจ้าหญิงโยเซฟีเนอแห่งบาเดิน โดยพระองค์ทรงเป็นพระภคินีใน สมเด็จพระเจ้าการอลที่ 1 แห่งโรมาเนีย 
อภิเษกสมรสและสวรรคต.
เจ้าหญิงชเต็ฟฟานีทรงเษกสมรสกับ พระเจ้าเปดรูที่ 5 แห่งโปรตุเกส เมื่อวันที่ 29 เมษายน ค.ศ. 1858 โดยทรงรับพระราชทานพระราชอิสริยยศเป็น สมเด็จพระราชินีแห่งโปรตุเกสและอัลการ์วึช พระองค์ทรงประชวรด้วยโรคคอตีบและเสด็จสวรรคตเมื่อวันที่ 17 กรกฎาคม ค.ศ. 1859 หลังจากวันครบรอบพระชนมายุปีที่ 22 พรรษาได้เพียง 2 วัน โดยไม่ทรงมีพระราชบุตร ในขณะที่ พระเจ้าเปดรูที่ 5 แห่งโปรตุเกส ก็ไม่ทรงอภิเษกสมรสกับผู้ใดอีกและเสด็จสวรรคตด้วยโรคอหิวาตกโรค เมื่อวันที่ 11 พฤศจิกายน ค.ศ. 1861
จังหวัดอีโลโคสนอร์เต

จังหวัดอีโลโคสนอร์เต (อีโลกาโน: Makin-amianan nga Ilocos) เป็นจังหวัดในเขตอีโลโคสของประเทศฟิลิปปินส์ เมืองหลักคือลาวัก อยู่ทางมุมตะวันตกเฉียงเหนือของเกาะลูซอน และเป็นจังหวัดบ้านเกิดของอดีตประธานาธิบดีฟิลิปปินส์ เฟอร์ดินานด์ มาร์กอส ผู้ใช้กฎหมายเบ็ดเสร็จในช่วงครึ่งหลังของการดำรงตำแหน่ง แต่ได้รับความนิยมน้อยในจังหวัดของเขา นอกจากนี้ อีโลโคสนอร์เตยังเป็นจุดหมายการท่องเที่ยวภาคเหนือ โดยเป็นที่ตั้งของโรงแรมฟอร์ตอิโลคอนเดียและเมืองปากุดพุด
ภูมิศาสตร์.
จังหวัดมีเนื้อที่ 3,467.89 ตารางกิโลเมตร (1,338.96 ตารางไมล์) ครอบคลุมทางตอนเหนือของเขตอีโลโคส เกาะลูซอน ติดต่อกับจังหวัดคากายันและจังหวัดอาปาเยา‎ทางทิศตะวันออก, ติดกับจังหวัดอาบราทางทิศตะวันออกเฉียงใต้, ติดกับจังหวัดอีโลโคสซูร์ทางทิศตะวันตกเฉียงใต้ ส่วนอาณาเขตทางภูมิศาสตร์ ติดกับทะเลจีนใต้ทางทิศตะวันตก และช่องแคบลูซอนทางทิศเหนือ
การแบ่งเขตการปกครอง.
ประกอบด้วย 21 เทศบาล, 2 นคร และ 557 บารังไกย์
ประชากร.
ในปี ค.ศ. 2015 มีประชากร 593,081 คน ความหนาแน่น 170 คนต่อตารางกิโลเมตร หรือ 440 คนต่อตารางไมล์
แก่งสะพือ

แก่งสะพือ เป็นแก่งหินที่สวยงามในแม่น้ำมูล ตั้งอยู่ในเขตเทศบาลเมืองพิบูลมังสาหาร อำเภอพิบูลมังสาหาร จังหวัดอุบลราชธานี ห่างจากตัวอำเภอเมืองอุบลราชธานี ประมาณ 45 กิโลเมตร เดินทางไปตามทางหลวงแผ่นดินหมายเลข 217 
คำว่า "สะพือ" สันนิษฐานว่าเป็นภาษาส่วยหรือกวยหรือเขมรป่าดง มาจากคำว่า "กะไซพรืด" ("กะไซ" แปลว่า งู , "พรืด" แปลว่า ใหญ่) ต่อมาเพี้ยนเป็น "ซำพรืด" จนในที่สุดเพี้ยนมาเป็น "สะพือ" ดังนั้น "แก่งสะพือ" จึงมีความหมายในภาษาไทยว่า "แก่งงูใหญ่" ซึ่งสอดคล้องกับตำนานความเชื่อของคนในท้องถิ่นที่เชื่อกันว่า มีพญานาคหรืองูใหญ่อาศัยอยู่เพื่อปกปักรักษาภูมิสถานแห่งนี้ 
"แก่งสะพือ" เป็นแก่งที่มีหินขนาดน้อยใหญ่สลับกันสวยงาม มีลักษณะเป็นเขื่อนขนาดย่อมขวางกันลำแม่น้ำมูล เมื่อกระแสน้ำไหลผ่านกระทบหินเกิดเป็นฟองขาวมีเสียงน้ำตกดังตลาดเวลา ซึ่งแก่งสะพือจะปรากฏความสวยงามเหมาะสำหรับการท่องเที่ยว ในช่วงเดือน มกราคม - พฤษภาคม น้ำในแม่น้ำมูลจะลดลงจนสามารถมองเห็นแก่งหินสวยงามชัดเจน และบริเวณแก่งสะพือยังมีร้านค้าชุมชนสำหรับขายของที่ระลึกและอาหารให้แก่นักท่องเที่ยวอีกด้วย
เจ้าหญิงพอลีนแห่งออเรนจ์-นัสเซา

เจ้าหญิงพอลีนแห่งออเรนจ์-นัสเซา 
พระประวัติ.
เจ้าหญิงพอลีนแห่งออเรนจ์-นัสเซา ประสูติเมื่อวันที่ 1 มีนาคม พ.ศ. 2343 ทรงเป็นพระราชบุตรพระองค์ที่ 3 และพระราชธิดาพระองค์แรกใน พระเจ้าวิลเลิมที่ 1 แห่งเนเธอร์แลนด์ และ วิลเฮลมินแห่งปรัสเซีย สมเด็จพระราชินีแห่งเนเธอร์แลนด์ พระองค์ประสูติ ณ กรุงเบอร์ลิน ประเทศเยอรมนี และช่วงเวลานั้น ประเทศเนเธอร์แลนด์ กำลังถูก ประเทศฝรั่งเศส รุกราน ในนปี พ.ศ. 2436 พระองค์และครอบครัวได้ย้ายไปอยู่ที่ ประเทศเยอรมนี ที่นี่พระองค์ได้พบกับพระอัยกา พระอัยยิกาฝ่ายพระมารดาของพระองค์เป็นครั้งแรก พระนัดดาทุกพระองค์เป็นรักของพระอัยยกาและพระอัยยิกาด้วยเวลาอันรวดเร็ว พระองค์ทรงชื่อเล่นว่า พอลี่ โดยเฉพาะอย่างยิ่งพระอัยกาทรงมีความสุขมากที่เห็นพระนัดดามาเยี่ยม ในระหว่างการเฉลิมฉลองวันพระราชสมภพของ พระเจ้าวิลเลิมที่ 1 แห่งเนเธอร์แลนด์ พระราชบิดาของพระองค์ พระราชบิดาทรงเต้นกับเจ้าหญิงพอลีนในห้อง บอลรูมแกรนด์ ของปราสาท ในปี พ.ศ. 2437
สิ้นพระชนม์.
พระองค์ทรงมีพระพลานามัยไม่ค่อยสมบูรณ์แข็งแรงนัก ก่อนจะสิ้นพระชนม์เมื่อวันที่ 22 ธันวาคม พ.ศ. 2349